Námestie slobody 1/29, 813 70 Bratislava 1Telefón: (02) 54430029, 54433016, Fax: (02) 54413909
ÚRAD VLÁDY SLOVENSKEJ REPUBLIKYSekciaInštitút pre aproximáciu práva

Na rokovanie vlády SR
11.12.2002
K materiálu č. 8962/2002
K bodu č. 21

     

S T A N O V I S K O

k návrhu legislatívneho zámeru zákona o elektronických komunikáciách     

I

Návrh legislatívneho zámeru predkladá na rokovanie vlády SR minister dopravy, pôšt a telekomunikácií SR z vlastnej iniciatívy.

II.
Účelom návrhu je implementovať regulačný rámec ES do slovenského právneho poriadku a to najmä smernicu Európskeho parlamentu a Rady č. 2002/21 zo 7.3.2002 o spoločnom regulačnom rámci elektronických komunikačných sietí a služieb (Rámcová smernica), smernicu Európskeho parlamentu a Rady č. 2002/20 zo 7.3.2002 o oprávnení na elektronické komunikačné siete a služby (smernica o oprávnení), smernicu Európskeho parlamentu a Rady č. 2002/19 zo 7.3.2002 o prístupe k elektronickým komunikačným sieťam a pridruženým prostriedkom a o ich prepojení (smernica o prístupe a prepojení ), smernicu Európskeho parlamentu a Rady č. 2002/22 zo 7.3.2002 o univerzálnej službe a právach užívateľov súvisiacich s elektronickými komunikačnými sieťami a službami (smernica o univerzálnej službe), smernicu Európskeho parlamentu a Rady č. 2002/58 z 12.7.2002 o spracovaní osobných údajov a ochrane súkromia v sektore elektronických komunikácií (smernica o súkromí a elektronických komunikáciách), nariadenie Európskeho parlamentu a Rady č. 2887/2000 z 18.12.2000 o uvoľnenom prístupe k miestnemu vedeniu (ustanovenia nariadenia boli zaradené i do Smernice o prístupe a prepojení) a rozhodnutie Európskeho parlamentu a Rady č. 2002/676 zo 7.3.2002 o regulačnom rámci pre  frekvenčné spektrum (rozhodnutie o frekvenčnom spektre).

III.

Medzi základné požiadavky kladené na návrh legislatívneho zámeru zákona o elektronických komunikáciách z pohľadu práva ES/EÚ možno považovať, aby návrh odrážal zámery návrhu Národnej politiky pre elektronické komunikácie, najmä čo sa týka rozšírenia miery liberalizácie, podpory hospodárskej súťaže a transparentnosti štátnej regulácie v uvedenom duchu v zmysle nariadení a smerníc, citovaných aj v doložke zlučiteľnosti. 
Len dôslednou transpozíciou všetkých kľúčových prvkov telekomunikačnej legislatívy ES v paragrafovom znení návrhu zákona bude preto možné hovoriť o plnej zhode s regulačným rámcom platným v ES. 
K návrhu legislatívneho zámeru preto Odbor aproximácie práva SIAP ÚV SR neuplatňuje žiadne pripomienky.

Bratislava | 10.12.2002
Vypracoval: | JUDr. R. Strehár
Tel.: |

JUDr. Mária Krošlákovágenerálna riaditeľka